 Afojusun ipade yii, gẹgẹ bi alaye ti igbakeji alaga igbimọ lọbalọba Oyo, Olugbọn tilu Orile-Igbọn, Oba Francis Olusola Alao ṣe sọ, ni lati da alaafia pada si agbegbe ọhun. Lẹnu lọọlọ yi, laasigbo n waye pẹlu bi gbajugbaja ajafẹtọ Yoruba kan, Sunday Igboho ṣe lọ silu Igangan, lati kilọ fawọn ajinigbe, ọdaran ati apaniyan to wa lgbegbe Ibarapa lati so ewe gbejẹ mọ ọwọ. Eyi ko ṣẹyin bi awọn eeyan ṣe n ke irora lori ẹsun ipaniyan ati ijinigbe to n waye lati ọwọ awọn ọdaran kan laarin awọn ẹya Fulani to tẹdo si agbegbe naa. Iroyin naa ni ọba alade naa ni ikọ lati ọdọ Gomina, omiran lati ọdọ ọga ọlọpaa ti Kọmisana tuntun Ngozi Onadeko yoo dari, ni yoo wa nibi ipade naa pẹlu ikọ asoju awọn lọbalọba. Àwọn iròyin tì ẹ leè ní ìfẹ síí: Mo n lọ si Ibarapa lọjọ Aiku lati lọ ṣe ipade pẹlu awọn lọbalọba Ibarapa. Kọmisana ọlọpaa yoo wa nibẹ, Aṣoju ọga ọlọpaa ati aṣoju ijọba naa yoo wa nibẹ Alaafia la fẹ lagbegbe naa. Mo n lọ si ipade yii gẹgẹ bi igbakeji alaga igbimọ lọbalọba. Mo si ti sọ fun gbogbo awọn lọbalọba ni Ibarapa pe ki wọn peju sibẹ Ọba alaye naa tẹsiwaju pe igbesẹ n waye lati pari aawọ yi ni Tede, Agọ Arẹ ati agọ Amodu ni ijọba ibilẹ Atisbo. Emi ni mo n dari gbogbo eto yii ta si fẹ kawọn eeyan jẹ ki alaafia jọba Sunday Igboho fulani ultimatum: Àwọn ará Kebbi àti Zamfara ló n jínígbé ní Oke Ogun- Serik Amọ ibeere to n gba ẹnu awọn eeyan ni pe se wọn ti gba Sunday Igboho sẹyin ninu ipade yii ni? bakan naa ni wọn n beere pe se Igboho yoo lọ sibi ipade naa, ka si mọ boya gbogbo rogbodiyan naa yoo jẹ rodo, lọ mumi lẹyin ipade yii? Sugbọn ọpọ ni o see se ki wọn ma pe Igboho sibi ipade naa nitori ọga patapata ọlọpaa ti paṣẹ saaju pe ki wọn mu Sunday Igboho wa si Abuja lati wa jẹjọ niwaju ile ẹjọ. Titi di ba ṣe n ko iroyin yii jọ, ko si aridaju pe Kọmisana ọlọpaa ni Oyo ti tẹle aṣẹ ti ọga ọlọpaa pa. Bakan naa ni iroyin kan ni awọn olori Fulani to wa ni Igangan ni oun ti sa asala fẹmi oun lẹyin ti awọn kan dana sun ile Seriki. Ko daju boya awọn olori Fulani yoo wa nibi ipade yii ṣugbọn bi nkan ba ti ṣe n lọ si, gbogbo rẹ la o maa mu tọ yin wa. Ọrọ aawọ to n waye lagbegbe Ibarapa ni ipinlẹ Oyo ti n ṣebi ẹni niyanju bọ diẹdiẹ pẹlu bi ijọba ti ṣe fẹ ṣepade pẹlu ọga ọlọpaa ati awọn lọba lọba nibẹ. : Sunday Igboho: Ṣé Igboho ṣetán láti ṣe ìpàdé pẹlú Seyi Makinde àti ọlọpàá? 